b'\n_START_ARTICLE_\nMihail Aleksandrovi\xc4\x8d Mezencev\n_START_SECTION_\n\xc5\xbdivljenje\n_START_PARAGRAPH_\nLeta 1785 je vstopil v Izmailovski polk in 1. januarja 1795 je bil preme\xc5\xa1\xc4\x8den v Izjumski lahki konjeni\xc5\xa1ki polk, s katerim se je udele\xc5\xbeil bitke pri Austerlitzu._NEWLINE_Leta 1806 je bil preme\xc5\xa1\xc4\x8den v Ulanski polk (pod poveljstvom carjevi\xc4\x8da Konstantina Pavlovi\xc4\x8da). 12. oktobra 1811 je bil povi\xc5\xa1an v polkovnika in 15. septembra 1813 je bil povi\xc5\xa1an v generalmajorja._NEWLINE_6. maja 1814 je postal poveljnik Beloruskega huzarskega polka; na tem polo\xc5\xbeaju je ostal do 1. septembra istega leta. Od 27. januarja 1816 je bil poveljnik 2. brigade 2. huzarske divizije._NEWLINE_7. novembra 1816 je bil dodeljen \xc5\xa1tabu generalfeldmar\xc5\xa1ala Barclayja de Tolly. 17. oktobra 1823 je postal poveljnik Bu\xc5\xbeke ulanske divizije in 22. avgusta 1826 je bil povi\xc5\xa1an v generalporo\xc4\x8dnika._NEWLINE_S polo\xc5\xbeaja divizijskega poveljnika je bil odstranjen 13. novembra 1827 in postavljen pod preiskavo; 19. marca 1838 je bil odpu\xc5\xa1\xc4\x8den iz voja\xc5\xa1ke slu\xc5\xbebe. Leta 1840 je prejel popolno pokojnino.'